പൂയംകുട്ടി

എറണാകുളം ജില്ലയിലെ കോതമംഗലം താലൂക്കിൽ, കുട്ടമ്പുഴ ഗ്രാമപഞ്ചായത്തിലെ ഒരു ഗ്രാമമാണ് പൂയംകുട്ടി. പെരിയാറിന്റെ പോഷകനദിയായ പൂയംകുട്ടി നദിക്കരയിലാണ് പൂയംകുട്ടി ഗ്രാമം സ്ഥിതി ചെയ്യുന്നത്.  കോതമംഗലത്തു നിന്നും 26 കിലോമീറ്റർ അകലത്തായി സ്ഥിതി ചെയ്യുന്നു. ഈ പ്രദേശം വനത്താലും വെള്ളത്താലും ചുറ്റപ്പെട്ടിരിക്കുന്നു. ഇരവികുളം ദേശീയോദ്യാനത്തിന് വളരെ അടുത്താണ് ഇത്.
കണ്ണി=https://en.wikipedia.org/wiki/File:Pooyamkutty_Bridge_-_%E0%B4%AA%E0%B5%82%E0%B4%AF%E0%B4%82%E0%B4%95%E0%B5%81%E0%B4%9F%E0%B5%8D%E0%B4%9F%E0%B4%BF_%E0%B4%9A%E0%B4%AA%E0%B5%8D%E0%B4%AA%E0%B4%BE%E0%B4%A4%E0%B5%8D%E0%B4%A4%E0%B5%8D_01.jpg|ഇടത്ത്‌|ലഘുചിത്രം|പൂയംകുട്ടി പാലം (2017).
കെ.എസ്.ഇ.ബിയുടെ ജലവൈദ്യുത പദ്ധതിക്ക് പേരുകേട്ടതാണ് പൂയംകുട്ടി ഗ്രാമം. പൂയംകുട്ടിയിൽ നിന്ന് ഏകദേശം 8 കിലോമീറ്റർ അകലെ വനത്തിനുള്ളിൽ പീണ്ടിമേട് വെള്ളച്ചാട്ടത്തിൽ ഒരു ജലവൈദ്യുത നിലയം നിർമ്മിക്കുന്നതിനായാണ് ഈ പദ്ധതി രൂപകൽപ്പന ചെയ്തത്. 1980 കളിൽ ആരംഭിച്ച ഇത് 1990 കളിൽ ഉപേക്ഷിക്കപ്പെട്ടു. ഇടുക്കി അണക്കെട്ടിന് സമാനമായി 1000 മെഗാവാട്ട് സ്ഥാപിത ശേഷിയുള്ള പദ്ധതിയാണ് ആദ്യം രൂപകൽപ്പന ചെയ്തതെങ്കിലും, പിന്നീട് 210 മെഗാവാട്ടായി മാറ്റി. പിന്നീട് ഇന്ത്യാ ഗവൺമെന്റ് പാരിസ്ഥിതികവും സാമ്പത്തികവുമായ പ്രശ്‌നങ്ങൾ കാരണം ഈ പദ്ധതി ഉപേക്ഷിക്കപ്പെട്ടു.

ഏറ്റവുമടുത്തുള്ള പട്ടണമായ കോതമംഗലത്ത് നിന്ന് പൂയംകുട്ടി വഴി മണികണ്ഠംചാലിലേക്കും തുടർന്ന് വെള്ളാരംകുത്തിലേക്കും പോകുന്ന സ്വകാര്യ ബസുകളാണ് പ്രാഥമിക ഗതാഗത മാർഗ്ഗമായി ഉപയോഗിക്കുന്നത്. മണികണ്ഠംചാലിൽ പൂർണ്ണമായും കർഷകരും വെള്ളാരംകുത്തിൽ ആദിവാസികളുമാണ് അധിവസിക്കുന്നത്. പൂയംകുട്ടിയെ മണികണ്ഠംചാലുമായി ബന്ധിപ്പിക്കുന്ന മണികണ്ഠംചാൽ പാലം 2002 ൽ നിർമ്മിച്ചതാണ്. മണികണ്ഠംചാൽ, വെള്ളാരംകുത്ത്, കല്ലേലുമേട് എന്നിവിടങ്ങളിൽ താമസിക്കുന്ന കർഷകരെ ഇത് കൂട്ടിയിണക്കുന്നു. ഏറ്റവും അടുത്തുള്ള പട്ടണത്തിലേക്ക് എത്താനുള്ള ഒരേയൊരു വഴിയാണിത്.

 സമീപപ്രദേശങ്ങൾ 
 ബ്ലാവന
 കല്ലേലിമേട്
 കുട്ടമ്പുഴ

 ചിത്രശാല 

അവലംബം

Category:എറണാകുളം ജില്ലയിലെ ഗ്രാമങ്ങൾ